Frangipani

se egen seksjon

Frangipani (Plumeria) er ei planteslekt i gravmyrtfamilien.

Artene er løvfellende busker og trær med mye melkesaft. Greinene er tykke og sukkulente, men skjøre, med tynn, grå bark. De læraktige, spredte bladene har en lang stilk og sitter samlet nær enden av greinene. Blomstene sitter i endestilte kvaster. De dufter og kan være hvite, gule, rosa, røde eller tofargede. Kronflikene overlapper til venstre. Duften er sterkest etter mørkets frembrudd, og pollineringen utføres av svermere. Den befruktede blomsten utvikler seg til to belgkapsler med mange frø, som har membranaktige vinger.

Plumeria hører hjemme i Neotropis der slekta vokser fra sørlige Mexico og Karibia sørover til Brasil. Cuba har hele 10 endemiske arter. Disse plantene dyrkes i hager og parker i alle varme strøk. De er ofte naturalisert i Sør- og Sørøst-Asia og på stillehavsøyene.

Arter 

 Plumeria alba
 Plumeria clusioides
 Plumeria cubensis
 Plumeria ekmanii
 Plumeria emarginata
 Plumeria filifolia
 Plumeria inodora
 Plumeria krugii
 Plumeria lanata
 Plumeria magna
 Plumeria montana
 Plumeria obtusa
 Plumeria pudica
 Plumeria rubra
 Plumeria sericifolia
 Plumeria × stenopetala
 Plumeria subsessilis
 Plumeria trinitensis
 Plumeria tuberculata
 Plumeria venosa

Galleri

Litteratur

Eksterne lenker 
 

Gravmyrtfamilien
Planter formelt beskrevet i 1753
Planter formelt beskrevet av Carl von Linné